<classify> Mwandishi wetu-Lindi WAZIRI MkuuKassim Majaliwa amewataka Watanzania waendelee kushikamana na wazingatie ujumbewa mbio za Mwenge unaohimiza umuhimu wa maji, uchaguzi wa Serikali za Mitaa,vita dhidi ya rushwa, malaria, Ukimwi na dawa za kulevya. Alitoa witohuo jana wakati akizungumza na viongozi wa halmashauri za Lindi na Ruangwa nawananchi wa Kijiji cha Nangumbu, Uwanja wa Shule ya Msingi Nangumbu ambakomwenge ulipokewa ukitokea Nyangao wilayani Lindi. Majaliwaambaye pia ni mbunge wa Ruangwa, aliwasili wilayani humo juzi jioni kushirikimbio za mwenge. Leo mwengehuo utaelekea Nachingwea, kesho utaendaLiwale, Jumamosi Kilwa na Jumapili utakuwa Manispaa ya Lindi ambakoutahitimisha mbio hizo na kuzimwa Oktoba 14. Majaliwa aliwatakawananchi wote wajiandikishe kwenye Uchaguzi wa Serikali za Mitaa ili Tanzaniaiweze kupata viongozi bora. Tuitikie kaulimbiu ya mwaka huu kwakujitokeza kwa wingi kujiandikisha kwenye Uchaguzi wa Serikali za Mitaa. HapaRuangwa, hadi jana jioni watu 28,000 walikuwa tayari wamejiandikisha.Tukachague viongozi wachapakazi na waadilifu watakaoleta maendeleo kwa nchiyetu, alisema. Mapema,akizungumza baada ya kupokea mwenge huo, Mkuu wa Wilaya ya Ruangwa, HashimMgandilwa alisema utakimbizwa katika kata saba na vijiji 17 huku miradi mitatumikubwa ya Sh bilioni 2.9 itazinduliwa. Katika Kijijicha Nangumbu, mwenge ulizindua mradi wa mabweni na klabu ya kupiga vita rushwakwenye Shule ye Sekondari Hawa Mchopa. Ukiwa njiani, ulipitishwa Kijiji chaNandagala ambako Waziri Mkuu alizaliwa. Piaaliupokea na kuukimbiza kidogo akiwa na wanakijiji wenzake, kisha ukaendelea kukimbizwakuelekea Kata ya Likunja ambako watazindua mradi wa maji wa Kitandi. Akizungumzakabla ya kuanza kwa mbio za mwenge wilayani Ruangwa, kiongozi wa mbio za mwengeMzee Ali Mkongea alimshukuru Majaliwa kwa kujumuika na wananchi kushirikiratiba ya mapokezi ya mwenge wilayani humo. AlisemaSerikali ya awamu ya tano, ndani ya miaka mitatu imekamilisha kwa wakati miradi 124 ya maji naaliitaja baadhi yake kuwa ni miradi mikubwa ya Chalinze, Bagamoyo, Arusha,Tabora na Musoma. Pia alisemaSerikali imeendelea na uchimbaji wa visima virefu na vifupi vya maji kwagharama ya Sh bilioni 14. Serikali imeingia mkataba na Serikali yaIndia wa Dola za Marekani milioni 500 kwa ajili ya ujenzi wa miradi ya majikwenye miji 28 ya Tanzania. Lakini kunachangamoto nyingi kwenye miradi hii, ikiwemo matumizi mabaya ya fedha za ummana wakandarasi kujenga baadhi ya miradi chini ya kiwango. Pia kumekuwa na shughuli za kibinadamu karibuna vyanzo vya maji. Wananchitusaidiane kuvilinda vyanzo hivi kwa sababu kazi ya kuvitunza si ya Serikalipeke yake bali inaanza na mimi na wewe, alisema.  <topic>: KITAIFA 